text: 21. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 39666/4178/1521/Φ.2α της 7/9 Μαΐου 1977 (ΦΕΚ Β΄ 436) Περί επιβολής εισφοράς επί εξαγομένων τυροκομικών προϊόντων εγχωρίου παραγωγής. Έχοντες υπ’ όψει: 1.Τας διατάξεις του Α.Ν. 1960/39 «περί ρυθμίσεως του εισαγωγικού και εξαγωγικού εμπορίου». 2.Τας διατάξεις του Ν.Δ.480/47 «περί Διοικήσεως εξωτερικού εμπορίου». 3.Τας διατάξεις του Νόμ. 400/76 «περί Υπουργικού Συμβουλίου και Υπουργείων». 4.Την υπ’ αριθ. 100/11.9.76 πράξιν του Υπουργικού Συμβουλίου «περί προσδιορισμού των αρμοδίων οργάνων προς άσκησιν αρμοδιοτήτων τινών κατ’ εφαρμογήν του άρθρ. 29 (παρ.3) του Νόμ. 400/1976». 5.Την υπ’ αριθ.269/1977 γνωμοδότησιν του Β΄ Τμ.Ν.Σ.Κ. Λαβόντες υπ’ όψει: Το γεγονός ότι μεταξύ της τιμής διαθέσεως των τυροκομικών προϊόντων εγχωρίου παραγωγής εις την διεθνή αγορά και της τοιαύτης πωλήσεώς των εις την εσωτερικήν αγορά, υφίσταται σημαντική διαφορά, συνεπεία της οποίας υφίσταται κίνδυνος, εν περιπτώσει εξαγωγής, προκλήσεως διαταραχής Σελ. 298,02(α) Τεύχος 728 – Σελ. 80   εις τον ομαλόν εφοδιασμόν του εσωτερικού κια ότι υφίστανται αποθέματα προς εξαγωγήν τυροκομικών προϊόντων, αποφασίζομεν: Επιβάλλομεν επί του τυρού φέτας εκ προβείου γάλακτος, κατά την εξαγωγήν του, εισφοράν υπέρ του Δημοσίου, εκ δραχμών 15 ανά χιλ/μον καθαρού βάρους. Η παρούσα, ισχύουσα από της υπογραφής της, δημοσιευθήτω δια της Εφημερίδος της Κυβερνήσεως. 